Byrettens afgørelse om afslag på aktindsigt blev stadfæstet
Ret: Vestre Landsret (2. instans)
Faggruppe: Civilsag — Øvrige sager
Sagsemner: Retspleje og civilproces;

Vestre Landsrets 14. afdeling holdt den 22. december 2014 kl. 11.30 møde på tingstedet i

Viborg.

Som dommer fungerede landsdommer John Lundum.

V.L. B – 2123 – 14

Divine Business Solutions ApS kærer afslag på aktindsigt i sagen mellem

Advokat Sagsøger

mod

Advokatnævnet

Fremlagte bilag:

- brev af 28. oktober 2014 med bilag fra advokat Sagsøger  

- brev af 22. november 2014 med bilag fra Divine Business Solutions ApS ved

Klager.

Sagens øvrige bilag var til stede.

Den 14. august 2014 har Retten i Kolding afslået at imødekomme Divine Business Soluti-

ons ApS´ anmodning om aktindsigt i en sag mellem advokat Sagsøger og Advokat-

nævnet.

Afgørelsen er kæret af Divine Business Solutions ApS med påstand om, at selskabet med-

deles aktindsigt i samtlige processkrifter og øvrige dokumenter i sagen mellem advokat

Sagsøger og Advokatnævnet.

Til støtte for påstanden har Divine Business Solutions ApS navnlig anført, at selskabet har

retlig interesse i at få udleveret sagens dokumenter. Det følger af retsplejelovens § 147 b,

stk. 3, at Advokatnævnet alene kan behandle sagen, hvis den er indgivet af en part, der har

retlig interesse. Det er Divine Business Solutions ApS, der i sin tid indgav klagen til Ad-

vokatnævnet.



- 2 -

Advokat Sagsøger har påstået byrettens afgørelse stadfæstet. Han har til støtte for sin

påstand bl.a. anført, at Divine Business Solutions ApS anvender de oplysninger, som sel-

skabet kommer i besiddelse af, illoyalt.

Landsdommerne John Lundum, Ida Skouvig og Henrik Præstgaard (kst.) har behandlet

sagen.

Landsretten afsagde

K e n d e l s e:

Den sag, som Divine Business Solutions ApS har søgt om aktindsigt i, drejer sig om, hvor-

vidt advokat Sagsøger har tilsidesat god advokatskik. Divine Business Solutions ApS har

ikke en individuel, væsentlig interesse i et konkret retsspørgsmål i den nævnte sag, uanset

at det var Divine Business Solutions ApS, der indbragte sagen for advokatnævnet. Der er

endvidere ikke grundlag for at give aktindsigt efter retsplejelovens § 41 h, stk. 1.

Landsretten stadfæster derfor byrettens afgørelse.

T h i b e s t e m m e s:

Byrettens afgørelse stadfæstes.

Kæremålets omkostninger ophæves.

Sagen sluttet.

John Lundum